**Rapport, første innlevering INFO134**

Gruppemedlemmer:  
Ida Torgersen  
Sindre Sperrud Kjær

Vi var begge litt usikker på hvorvidt vi ønsket å jobbe i gruppe eller alene, men kom frem til at det kunne være greit å dele arbeidsmengden med noen andre. Dette resulterte i at vi blindt dannet en gruppe over Discord, og det har fungert veldig greit så langt.

Vi kom fort frem til at det ville være nyttig å bruke git, så et repository på GitHub ble opprettet mer eller mindre med en gang. Ida hadde så vidt begynt på oppgaven før gruppen ble dannet, så vi fortsatte på det hun hadde laget.

Etter hvert som vi begynte å utforske Google Maps-APIet, fikk vi litt kode gratis, som har blitt tatt i bruk i kart.js for å legge til markører i kartet. Etter hvert ble mesteparten av koden skrevet om av Sindre for oversiktlighets skyld. Det skal nå enkelt være mulig å legge til nye markører i et array av objekter som inneholder all nødvendig informasjon for hver markør. En for-løkke og metoden addMarker() håndterer resten. Det har også blitt laget en metode getCenterCoordinates() som finner midtpunktet vi ønsker at kartet fokuserer på, men vi har oppdaget at zoom også bør gjøres dynamisk på et vis. Foreløpig usikkert hvordan.

Vi la etter hvert til høyskolen som en markør i kartet vårt, men oppdaget fort at dette resulterte i at vi ble nødt til å zoome langt ut for å vise alle markørene. Høyskole-markøren har siden blitt skrinlagt.

Koordinatene for markørene er hentet av Ida, og all CSS er foreløpig skrevet av Ida. HTML-sidene er hovedsakelig skrevet av Ida, med input fra Sindre underveis. Det har blitt brukt en del tid på omskriving av header og nav, og vi nærmer oss det utseende vi ser etter.

Sindre har begynt å skrive om sidene til flexbox, men det kommer ikke med på denne innleveringen.

Alle sidene er foreløpig en skisse av tenkt form. Vi håper på å gjøre forsiden mer interessant, mens kart.html skal gi generell informasjon om interessante lokasjoner (og antagelig hete noe annet enn «kart»).

I scripts.js har vi kode som skriver ut «tekst».